கேள்வி: இணுவில் கந்தசுவாமி கோயில் - திருவிழாக்கள் பற்றி நீங்கள் என்ன அறிந்துள்ளீர்கள்?
பதில்: படிமம்:Inuvil Kanthasamy Manjam 2012 1.jpg இக்கோயிலில் ஆண்டுக்கு ஒருமுறை 25 நாட்கள் தொடர்ச்சியாக நடைபெறும் பெருந் திருவிழா இடம் பெறுகிறது. இதன் ஒரு பகுதியாக ஆனி அமாவாசைத் தினத்தில் தீர்த்தத் திருவிழா இடம்பெறும்.தகவல் இணுவில் கந்தசாமி கோயில் இணையத் தளத்தில் இருந்து பெறப்பட்டது. கொடியேற்றத்துடன் தொடங்கும் இப்பெருந் திருவிழா 25 ஆம் நாளில் தீர்த்தத் திருவிழாவுடன் நிறைவடையும். ஒவ்வொரு நாளிலும் வெவ்வேறு வாகனங்களில் எழுந்தருளிகளை வீதியுலாவாக எடுத்து வருவர். சில முக்கிய திருவிழாக்களினதும் அவை கொண்டாடப்படும் நாட்களினதும் விபரங்களைக் கீழே காண்க.திருவிழாக்கள் தொடர்பான படங்களை இணுவில் கந்தசாமி கோயில் இணையத்தளத்தில் உள்ள [http://www.inuvilkanthan.com/index.php?view=toAlbum&type=1 புகைப்படத் தொகுப்புப்] பக்கங்களில் காணலாம். * முதல் நாள் - கொடியேற்றத் திருவிழா * 12ம் நாள் - மஞ்சத் திருவிழா * 16ம் நாள் - மாம்பழத் திருவிழா * 22ம் நாள் - கைலாசவாகனத் திருவிழா * 23ம் நாள் - வேட்டைத் திருவிழா / சப்பறத் திருவிழா * 24ம் நாள் - தேர்த் திருவிழா * 25ம் நாள் - தீர்த்தத் திருவிழா இது தவிரக் கந்தசஷ்டிக் காலத்தில் ஆறு நாட்களும் திருவிழாக்கள் இடம்பெறுகின்றன. இந் நாட்களில் புராண படனம் இடம்பெறும். கந்தபுராணம் சூரபன்மன் வதைப் படலம் ஒருவர் வாசிக்க இன்னொருவர் அதற்கு பொருள் சொல்லிவருவார். இறுதி நாளில், முருகன் சூரனுடன் போர்புரிந்து அவனைக் கொல்லும் கதை நிகழ்த்திக் காட்டப்படும். இது சூரன்போர் (திருவிழா)த் திருவிழா எனப்படும்.
கேள்வி: இணுவில் கந்தசுவாமி கோயில் - உசாத்துணைகள் பற்றி தகவல் சொல்.
பதில்: * பரமேஸ்வரன், நவரத்தினம்., ''இணுவில் கந்தசாமி கோயில்'', சிவலிங்கம், மூ. (தொகுப்பாசிரியர்), சீர் இணுவைத் திருவூர், சைவத்திருநெறிக் கழகம், இணுவில். 2004.